સાયબર ક્રાઈમના પડકારને પહોંચી વળવા ગુજરાતે સાયબર સુરક્ષા કવચની રચના કરી છે, જેમાં ચાર ટીમ કાર્યરત થશે. સાયબર ઇન્ટેલીજન્સ વીંગ, સાયબર ક્રાઈમ વીંગ, એડ્મિનિસ્ટ્રેશન વીંગ અને ટેક્નિકલ વીંગ. આ ચારેય ટીમ પૈકી સાયબર ઇન્ટેલીજન્સ વીંગ મહાનિરીક્ષકની દેખરેખ હેઠળ ડિજિટલ ઇન્ટેલીજન્સના એકત્રીકરણ, પૃથક્કરણ તથા શેરીંગની કામગીરી કરશે. સાયબર ક્રાઈમ વીંગ સાયબર ગુનાની તપાસ માટેની કામગીરી કરશે. એડમિનિસ્ટ્રેટીવ વીંગ વહીવટી, તાલીમ અને કાયદાકીય બાબતોની કામગીરી કરશે. જ્યારે ટેક્નિકલ ટીમ ટેક્નોલોજીની સજ્જતા માટે કામ કરશે. સાયબર સુરક્ષા કવચ અંતર્ગત ગુજરાતે ડિજિટલ સ્કીલ એકેડેમીની પણ સ્થાપના કરી છે, જે સાયબર ક્રાઈમને ઓળખવામાં વધુ મદદરૂપ બનશે.